TMC in Goa: গোয়ায় তৃণমূলে মিশে গেল এনসিপি, বিধানসভায় খাতা খুলল মমতার দল

পানাজি: বছর ঘুরলেই গোয়ায় বিধানসভা নির্বাচন। ৪০ আসন বিশিষ্ট এই রাজ্যে দখলে ক্ষমতা দখলে মরিয়া জোড়াফুল শিবির (TMC in Goa)। আরব সাগরের তীরে সংগঠন মজবুত করতে (TMC in Goa) একাধিক পদক্ষেপ নিচ্ছে তারা। মহারাষ্ট্রবাদী (TMC) গোমন্তক পার্টির সঙ্গে আগেই জোট চূড়ান্ত হয়েছে। এ বার গোয়ায় তৃণমূলে মিশে গেল এনসিপি।

গোয়ার প্রাক্তন মুখ্যমন্ত্রী, বিধানসভার একমাত্র এনসিপি বিধায়ক আলেমাও চার্চিল এ দিন মমতা বন্দ্যোপাধ্যায়ের উপস্থিতিতে তৃণমূলে যোগ দেন। তার পরেই তৃণমূলের তরফে গোয়ায় দুই দলের মিশে যাওয়ার বিষয়টি জানানো হয়। ইতিমধ্যেই গোটা বিষয়টি জানিয়ে গোয়া বিধানসভার স্পিকারকে চিঠি দেওয়া হয়েছে। তাঁর সম্মতি মিললেই তৃণমূল বিধায়ক হিসেবে কাজ চালাতে পারবেন আলেমাও।

আলেমাওয়ের সঙ্গে তৃণমূলের সম্পর্ক বহুদিনের। ২০১৪ সালে লোকসভা ভোটের আগে মুকুল রায়ের হাত ধরে তৃণমূলে যোগ দেন আলেমাও। লোকসভা ভোটে দক্ষিণ গোয়া লোকসভা কেন্দ্রে তৃণমূলের প্রার্থীও হয়েছিলেন। ২.৯১ শতাংশ ভোট পেয়ে জামানত খোয়ান। এর পর তৃণমূল ছেড়ে শরদ পওয়ারের এনসিপিতে যোগ দেন তিনি। গত বিধানসভা নির্বাচনে এনসিপির টিকিটে জয়লাভ করেন।

গোয়ার কর্মিসভা থেকে তৃণমূল সুপ্রিমো মমতা বন্দ্যোপাধ্যায় স্পষ্ট জানিয়ে দিয়েছেন, গোয়ায় বিজেপিকে রুখতে সব দলের একজোট হয়ে লড়া প্রয়োজন। মমতা বলেন, ‘আমরা এখানে বিজেপি বিরোধী ভোট ভাগাভাগি করতে আসিনি। বিজেপি বিরোধী ভোট একজোট করতে এসেছি। বিজেপির বিরুদ্ধে একমাত্র আমরা লড়াই করছি। অন্য কেউ আমাদের সমর্থন করতে চাইলে স্বাগত।’

আরও পড়ুন: TMC in Goa: গোয়া দখলে মহারাষ্ট্রবাদী গোমন্তক পার্টির সঙ্গে জোট তৃণমূলের

Extending a warm welcome to Benaulim MLA, Churchill Alemao ji, former CM of Goa & his daughter Valanka Alemao on joining the @AITC4Goa family.

Their presence further strengthens our resolve in sincerely working towards a #NewDawnForGoa. pic.twitter.com/BVMnq5SjNf

— AITC Goa (@AITC4Goa) December 13, 2021

গোয়ার মাটি থেকে বিজেপির কড়া ভাষায় আক্রমণ করেন তৃণমূল সুপ্রিমো। তিনি বলেন, ‘বিজেপি শুধু ইডি, সিবিআই দিয়ে ভয় দেখায়। বেটি বাঁচাও, বেটি পড়াও-এর নামে কোটি কোটি টাকা বিজ্ঞাপনে খরচ করা হয়েছে। আমাদের সরকার কন্যাশ্রী প্রকল্পে ৭ হাজার কোটি টাকা খরচ করেছে। আমি আপনাদের পরিবারের সদস্য। ভরসা থাকলে এসিয়ে আসুন।’